መምህር ዩኒቨርሲቲ ስቴት ፔንሲልቫኒያ ዶክተር ኪዳነ መንግስትኣብ እውን "ስምምዕ ነጻ ዞባ ንግዲ ሕብረት ኣፍሪቃ፡ እቲ ሕብረት ነጻ ምንቅስቓስ ሰባት ንምፍጣር ክጽዕረሉ ዝጸንሐ ምልክት ኣህጉራዊ ዉህደት፣ ነታ ኣህጉር ዝሓቁፍ ስምምዕ'ዩ" ክብል ይገልጾ። እዚ ክልተ ነጸብራቕ ዝተርኣዮ ዉህደት 44 ሃገራት ክፍርማሉ እንከለዋ ደቡብ ኣፍሪቃን ኡጋንዳን ዝርከበአን ካልኦት 10 ሃገራት ግን ብዝተፈላለየ ምኽንያት ነቲ ስምምምዕ ኣይፈረማሉን። "እተን ብኢንዳስትሪ ምዕብል ዝበላ፣ ልዕል ዝበለ መሃያ ሰራሕተኛታት ዝኸፍላ ሃገራት ነተን ትሐት ዝበለ ዓቕሚ ዘለወን ሃገራት ንዘይምጉዳእ ነቲ ናይ ንግዲ ዝጥምት ስምምዕ ኣይፈረማን" ዝብል ዶክተር ኪዳነ፡ ከም ኢትዮጵያ ዝኣመሰላ ንዜጋታትና ናይ ስራሕ ዕድል ክጻብአና'ዩ ዝበላ ሃገራት ከኣ ነቲ ነጻ ጉዕዞ ሰባት ዝጥምት ስምምዕ ከምዘይፈረማሉ የረድእ። ንምንታይ ሃገራት ናጻ ቐጠና ስምምዕ ይገብራ?
